钦定古今图书集成/明伦汇编/闺媛典/第168卷 > 徐洪蛟妻张氏〈陈氏附〉
## 钦定古今图书集成/明伦汇编/闺媛典/第168卷 > 徐洪蛟妻张氏〈陈氏附〉

按《仙居县志》：张氏，生员徐洪蛟妻。蛟父锺臣，以厚德
著。洪蛟善体父志，端行勤学，训诸弟皆成名。以疾早
世，家徒四壁，无以为殓，垂死嘱张曰：“我殁，汝年少，毋
自误也。”张泣曰：“君不幸，即妾不幸，敢二志耶？”遂断发
以示，坚守不移，子至弱冠亦夭。媳陈氏，抚孙时明，守
节如姑，辟绩相依以老。邑令表其闾。